Lav et referat af nedenstående tekst:

Tekst:
Tirsdag kort før klokken 13.00 kørte en personbil frontalt sammen med en varebil på Aalborgvej øst for Thisted. Den 68-årige far Thøger Nørgaard Larsen og hans 43-årige søn René Nørgaard Larsen fra Thisted, der begge sad i personbilen, blev begge dræbt ved ulykken. Personbilen, som blev ført at sønnen, kom af ukendte årsager over i den forkerte vejbane. Her kørte den frontalt ind i en modkørende varebil. Hvorfor, den 43-årige fører af bilen kom over i den forkerte vejbane, er uvist, det fortæller vagtchef ved Midt- og Vestjyllands Politi, Henrik Nielsen til TV2/NORD. Efter ulykken havde den 28-årige mand, der kørte varebilen, smerter i brystet efter trykket fra sikkerhedssele, og han blev indlagt til observation natten over. FAKTA: Omkring 200 mennesker har mistet livet i trafikken i år, oplyste Rådet for Sikker Trafik mandag. Det endelige tal foreligger først, når året er helt slut og tallene renset for ulykker, som skyldes selvmord og sygdom. Men uanset hvad er der udsigt til et rekordlavt antal trafikdrab. Sidste år var også en rekord, da 255 mennesker mistede livet i trafikken. Sneen i de første måneder af året får en stor del af æren for, at 2011 blev mindre blodig end året før. For meget sne betyder færre cyklister og færre fodgængere, lyder vurderingen fra rådet. Danmark har stadig forholdsvis flere dræbte end Sverige, selv om tallet er steget på de svenske veje i 2011. Direktør for Rådet for Sikker Trafik, Anders Rosbo, tror fortsat på, at Danmark i 2020 kan nå EU-målet om at halvere antallet af trafikdrab i 2020 i forhold til 2010. I så fald skal Danmark ned på 120 dræbte i 2020. Kilde: Ritzau

Referat:
Midt- og Vestjyllands Politi har nu sat navn på far og søn, der tirsdag eftermiddag mistede livet i en voldsom trafikulykke.